CELEX: 32011R0757
Language: da
Date: 2011-07-27 00:00:00
Title: Kommissionens gennemførelsesforordning (EU) nr. 757/2011 af 27. juli 2011 om tarifering af varer i den kombinerede nomenklatur

2.8.2011   
            
            
               DA
            
            
               Den Europæiske Unions Tidende
            
            
               L 199/37
            
         KOMMISSIONENS GENNEMFØRELSESFORORDNING (EU) Nr. 757/2011
   af 27. juli 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juli 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Fodtøj, der ikke dækker anklen og ikke kan identificeres som fodtøj til mænd eller kvinder, og hvis længste indvendige mål er mere end 24 cm.
                  Ydersålen er fremstillet af gummi og mellemsålen af polymerer med lav massefylde.
                  Overdelen består af dele af tekstil, læder og plast.
                  Gråt tekstilmateriale dækker hele overdelens overflade med undtagelse af et stykke hvidt tekstil (filt) [2 (1)] på fodtøjets hæl (se foto nr. 655 B).
                  Dette hvide tekstilmateriale er dækket af flere stykker gråt læder. Det er hovedsaglig dækket af ét stykke på hælen [C (1)] og delvis af to stykker langs begge sider af skoen [D (1)] samt to stykker, der er bøjet omkring vristen [B (1)] (se foto nr. 655 C).
                  Bagest på hælen er dette hvide tekstilmateriale dækket af et stykke sort vandtæt tekstilmateriale og et stykke mørkegråt plast [b (1)], der er syet fast til overdelen (se foto nr. 655 C). Det sorte tekstilmateriale er synligt gennem små huller i plaststykket.
                  Ovennævnte grå tekstilmaterialer er syet sammen og fastgjort til sålen. På den ene side af skoen er to stykker gråt tekstilmateriale syet sammen ved hjælp af siksaksting, suppleret med sadelsting på begge sider (se foto nr. 655 D). Under de to tekstilstykker er et bånd af tekstil syet på med de samme sadelsting for at forstærke sammenføjningen.
                  Foran på skoen dækker et stykke gråt plast [a (1)] det underliggende grå tekstilmateriale.
                  På begge sider af skoen er stykker af gråt læder [A (1)] fastgjort til tekstilmaterialet, og oven på læderet/det grå tekstilmateriale er der monteret fire lodrette tekstilbånd [1 (1)] (se foto nr. 655 A og 655 D). Desuden er et tekstilbånd, formet som en løkke, fastgjort til tekstilmaterialet på skoens hæl.
                  (træningssko)
                  (Se foto nr. 655 A, 655 B, 655 C og 655 D) (2)
                  
               
               
                  6404 11 00
               
               
                  Tarifering i henhold til almindelige tariferingsbestemmelser 1 og 6 vedrørende den kombinerede nomenklatur, bestemmelse 4 a) og b) til kapitel 64 i den kombinerede nomenklatur, supplerende bestemmelse 1 til kapitel 64 og teksten til KN-kode 6404 og 6404 11 00.
                  Når overdelens materiale skal bestemmes i overensstemmelse med bestemmelse 4 a) til kapitel 64, skal der ikke tages hensyn til det stykke grå plast, der dækker skoens snude [a (1)], fordi det beskytter tæerne ved at forstærke det grå tekstilmateriale nedenunder.
                  Tilsvarende skal der heller ikke tages hensyn til de fire lodrette tekstilbånd [1 (1)] på begge sider af skoen, fordi de forstærker skoens sider, ej heller til tekstilløkken på skoens hæl, fordi den fungerer som tilbehør, der gør det nemmere at tage skoen på.
                  Der skal heller ikke tages hensyn til de stykker af gråt læder, som er fastgjort til det grå tekstilmateriale på begge sider af skoen [A (1)], idet de også anvendes som forstærkning af skoens sider.
                  Det hvide tekstilmateriale [2 (1)] kan heller ikke anses for at være en del af det materiale, som udgør overdelen, fordi det hverken er helt eller delvis synligt på skoens yderside (se forklarende bemærkninger til KN, kapitel 64, almindelige bemærkninger, 1a), første punktum af andet stykke).
                  De stykker gråt læder [B, C, D (1)], der helt eller delvis dækker det hvide tekstilmateriale [2 (1)] (se foto nr. 655 B og 655 C), skal derimod betragtes som en del af det materiale, der udgør overdelen, da de helt eller delvis er synlige på skoens udvendige flade, og de hverken kan anses for at være tilbehør eller forstærkninger.
                  Det sorte vandtætte tekstilmateriale under det mørkegrå plastmateriale på skoens hæl [b (1)] kan ikke betragtes som en del af det materiale, der udgør overdelen, da det kun er et indsat stykke, der skal forhindre, at der trænger vand igennem hullerne i plaststykket. Derfor skal det mørkegrå plaststykke på skoens hæl også betragtes som en del af det materiale, der udgør overdelen, i overensstemmelse med bestemmelse 4 a) til kapitel 64.
                  De grå tekstilmaterialer skal betragtes som en del af det materiale, der udgør overdelen, i overensstemmelse med bestemmelse 4 a) til kapitel 64, idet de er fastgjort til hinanden og til de øvrige, ovennævnte dele af overdelen [B, C, D, b (1)] ved hjælp af en holdbar sammenføjning (se forklarende bemærkninger til KN, kapitel 64, almindelige bemærkninger, 1a), sidste punktum af andet stykke, sammenholdt med 1) c), sidste punktum af andet stykke).
                  De ovenfor nævnte dele af det materiale, der udgør overdelen [B, C, D, b (1) og det grå tekstilmateriale] (se foto nr. 655 C), har desuden karakter af en overdel, dvs. at de yder foden så meget støtte, at brugeren kan gå med fodtøjet (se supplerende bestemmelse 1 til kapitel 64, første stykke, andet punktum).
                  Når ovennævnte forstærkninger og tilbehør er fjernet (se foto nr. 655 C), har det grå tekstilmateriale et større ydre overfladeareal end de øvrige materialer [B, C, D, b (1)], der ovenfor er identificeret som de materialer, der udgør overdelen. Fodtøjet skal derfor anses for at have en overdel af tekstilmaterialer i overensstemmelse med bestemmelse 4 a) til kapitel 64.
                  Den del af sålen, der er i kontakt med jorden, er i overensstemmelse med bestemmelse 4 b) til kapitel 64, fremstillet af gummi. Fodtøjet har derfor en ydersål af gummi.
               
            
         
      
         (1)  Tallet/bogstavet henviser til tallene/bogstaverne på fotografierne.
      
         (2)  Fotografierne tjener kun til information.